b'\n_START_ARTICLE_\nIndianapolis Colts\n_START_SECTION_\n1953\xe2\x80\x931983: Baltimore-perioden\n_START_PARAGRAPH_\nEtter andre verdenskrig ble All-America Football Conference stiftet, med sin f\xc3\xb8rste sesong i 1946. I sitt andre \xc3\xa5r ble franchisen som hadde blitt tildelt til Miami Seahawks flyttet til Baltimore, Maryland. Etter en avstemning for tilhengere ble navnet Baltimore Colts valgt, med lagfargene s\xc3\xb8lv og gr\xc3\xb8nn. Colts spilte de neste tre sesongene i AAFC, frem til de flyttet over til National Football League da NFL ble omorganisert. Baltimore Colts var et av tre AAFC-lag som ble med i NFL, sammen med San Francisco 49ers og Cleveland Browns. Det nye laget, som for f\xc3\xb8rste gang deltok i en stor liga, spilte kun i NFL i 1950-sesongen f\xc3\xb8r det ble oppl\xc3\xb8st og flyttet._NEWLINE_To \xc3\xa5r senere, i 1953, vant en lokal gruppe i Baltimore, med st\xc3\xb8tte fra bystyret og fra offentligheten, ledet av Carroll Rosenbloom rettighetene til en NFL-franchise i Baltimore. Rosenbloom fikk ta over det som var igjen av Dallas Texans, som hadde en lang historie, fra da laget ble stiftet som Boston Yanks i 1944, og senere slo seg sammen med Brooklyn Tigers, som tidligere hadde v\xc3\xa6rt kjent som Dayton Triangles, et lag som ble etablert f\xc3\xb8r NFL-ligaen i 1913. Det laget ble senere til New York Yanks i 1922, og mange av spillerne fra New York Yankees i den konkurrerende ligaen All-America Football Conference (1946-49) ble med p\xc3\xa5 laget i den nye ligaen f\xc3\xb8r 1950-sesongen. Yanks flyttet s\xc3\xa5 til Dallas, Texas etter 1951-sesongen. NFL ser p\xc3\xa5 Texans og Colts som to forskjellige lag historisk sett, til tross for at de tidlige lagene hadde like lagfarger, bl\xc3\xa5tt og hvitt. Indianapolis Colts blir sett p\xc3\xa5 som et nytt lag som ble stiftet i 1953._NEWLINE_Den tredje (og n\xc3\xa5v\xc3\xa6rende) versjonen av Colts spilte sin f\xc3\xb8rste sesong i Baltimore i 1953, hvor de avsluttet sesongen 3-9 under hovedtrener Keith Molesworth. Franchisen slet de f\xc3\xb8rste par \xc3\xa5rene i Baltimore, og hadde ikke en positiv sesong f\xc3\xb8r i 1957. Under hovedtrener Weeb Ewbank og quarterbacken Johnny Unitas avsluttet Colts 1958-sesongen 9-3, og n\xc3\xa5dde NFL Championship Game for f\xc3\xb8rste gang etter \xc3\xa5 ha vunnet NFL Western Conference. Colts m\xc3\xb8tte New York Giants i NFL Championship-kampen, i en kamp som ses p\xc3\xa5 som en av de beste kampene i amerikansk fotball noensinne. Colts slo Giants 23-17 i den f\xc3\xb8rste kampen som noensinne tok i bruk ekstraomganger, i en kamp som ble sett av 45 millioner tilskuere._NEWLINE_Colts gjentok sesongen i 1959, hvor de igjen gikk 9-3 og igjen slo Giants i NFL Championship Game, for sin andre ligatittel p\xc3\xa5 rad. Det tok fire sesonger f\xc3\xb8r Colts n\xc3\xa5dde NFL Championship igjen, da laget byttet ut hovedtrener Ewbank med den unge Don Shula i 1963. I Shulas andre sesong vant Colts tolv av fjorten kamper, men tapte mot Cleveland Browns i NFL CHampionship. Fire \xc3\xa5r senere, under Unitas og Shula, vant Colts sin tredje NFL Championship-tittel, og n\xc3\xa5dde Super Bowl III._NEWLINE_P\xc3\xa5 vei inn i SUper Bowl og etter \xc3\xa5 ha sl\xc3\xa5tt Cleveland Browns 34-0 i NFL Championship i 1968 var det flere som kalte Colts sitt 1968-lag "the greatest pro football team of all time" og hadde odds p\xc3\xa5 18 poeng i sin fav\xc3\xb8r mot motstandrene fra American Football League, New York Jets. Det var derimot Jets som vant kampen 16-7, og fikk den f\xc3\xb8rste Super Bowl-seieren for et AFL-lag. Sluttresultatet kom som et sjokk for flere i sportsmedia da Joe Namath og Matt Snell ledet Jets til en Super Bowl-seier under hovedtrener Weeb Ewbank, som tidligere hadde vunnet to NFL Championships med Colts._NEWLINE_Eierne av Colts, Browns og Pittsburgh Steelers, henholdsvis Rosenbloom, Art Modell og Art Rooney, ble enige om at deres lag skulle bli med ti AFL-lag i American Football Conference da de to ligaene ble sl\xc3\xa5tt sammen i 1970. Colts dominerte i sin f\xc3\xb8rste sesong i den nye ligaen, da lagets nye hovedtrener Don McCafferty ledet laget til 11-2-1 seriespillet hvor de vant AFC East. I f\xc3\xb8rste runde av sluttspillet slo Colts Cincinnati Bengals 17-0; en uke senere slo de Oakland Raiders 27-17 i den f\xc3\xb8rste AFC Championship-kampen. Baltimore vant derette den f\xc3\xb8rste Super Bowl-kampen etter sammensl\xc3\xa5ingen (Super Bowl V), hvor de slo Dallas Cowboys fra National Football Conference 16-13 etter at Jim O\'Brien scoret et field goal med fem sekunder igjen av kampen. Seieren var COlts sin fjerde NFL-tittel, og sin f\xc3\xb8rste Super Bowl-seier. Browns n\xc3\xa5dde sluttspillet igjen i 1971 hvor de slo Cleveland Browns i f\xc3\xb8rste runde, men tapte mot Miami Dolphins i AFC Championship-kampen._NEWLINE_P\xc3\xa5 grunn av problemer med byen Baltimore og lokale medier byttet Rosenbloom franchisen til Robert Irsay den 13. juli 1972 mot Los Angeles Rams. Under en ny eier n\xc3\xa5dde ikke Colts sluttspillet tre \xc3\xa5r p\xc3\xa5 rad etter 1971, og lagets startende quarterback og legende Jonny Unitas ble byttet til San Diego Chargers etter 1972-sesongen. Uten Unitas n\xc3\xa5dde Colts sluttspillet tre \xc3\xa5r p\xc3\xa5 rad fra 1975 til 1977, men tapte i divisjonsrunden hver gang. Colts sitt nederlag etter to ekstraomganger p\xc3\xa5 Oakland Raiders i 1977 er kjent for at det var Colts sin siste sluttspillkamp i Baltimore, og er ogs\xc3\xa5 kjent for "Ghost to the Post". Bert Jones var quarterback i alle de tre sesongene, og lagets forsvar var kjent som "The Sack Pack"._NEWLINE_Etter lagets suksesser p\xc3\xa5 70-tallet begynte laget 1978-sesongen med ni nederlag p\xc3\xa5 rad. I 1981 slapp Colts sitt forsvar inn 533 poeng, en ny rekord i NFL, og satte rekorden for f\xc3\xa6rrest sacks (13) og f\xc3\xa6rrest punt returns (12). Det neste \xc3\xa5ret kollapset Colts sitt forslag, som i en kamp mot Buffalo Bills hvor Colts ikke kom seg over p\xc3\xa5 motstanderens banehalvdel hele kampen. Colts avsluttet 1982-sesongen 0-8-1, som gav dem muligheten til \xc3\xa5 drafte quarterback John Elway fra Stanford. Elway nektet derimot \xc3\xa5 spille for Baltimore, og tvingte frem et bytte til Denver. Takket v\xc3\xa6re et sterkere forsvar klarte laget \xc3\xa5 avslutte 1983-sesongen 7-9, i sin siste sesong i Baltimore.\n_START_SECTION_\nFlytting til Indianapolis\n_START_PARAGRAPH_\nBaltimore Colts spilte sin siste hjemmekamp i Baltimore den 18. desember 1983 mot Houston Oilers. Irsay fortsatte \xc3\xa5 be om oppgraderinger til Memorial Stadium, eller et nytt stadion. Som et resultat av d\xc3\xa5rlige prestasjoner fra laget og problemer med stadionet hadde tilskuertallene og lagets inntekter begynt \xc3\xa5 falle. Bystyret hadde ikke muligheten til \xc3\xa5 bruke skattepenger p\xc3\xa5 \xc3\xa5 bygge et nytt stadium, og forslagene fra bystyret var ikke gode nok for hverken Colts eller byens MLB-franchise, Orioles, men sidene fortsatte \xc3\xa5 forhandle. Forholdet mellom Irsay og Baltimore forverret seg. Selv om Irsay hadde forsikret tilhengere om at han virkelig \xc3\xb8nsket \xc3\xa5 bli i Baltimore, tok han kontakt med andre byer som var villige til \xc3\xa5 bygge nye stadioner, og endte til slutt opp med to potensielle byer: Phoenix og Indianapolis. Under borgermesteren Richard Lugar og deretter William Hudnut hadde Indianapolis pr\xc3\xb8vd \xc3\xa5 bli en \'Great American City\'. Hoosier Dome, som senere skiftet navn til RCA Dome, hadde blitt bygd nettopp for et nytt NFL-lag._NEWLINE_I mellomtiden hadde situasjonen i Baltimore blitt verre. Marylands generalforsamling grep inn da en lov ble introdusert som ville gitt Baltimore retten til \xc3\xa5 ta over laget gjennom ekspropriasjon. Dette resulterte i at Irsay begynte \xc3\xa5 forhandle med borgermesteren i Indianapolis, William Hudnut, for \xc3\xa5 flytte laget f\xc3\xb8r Maryland fikk gjennomslag for loven. Indianapolis tilbydde Irsay et l\xc3\xa5n, samt Hoosier Dome og et treningskompleks. Etter at partene ble enige ble det sendt ut flyttebiler fra Mayflower Transit over natten til lagets treningskompleks i Maryland, som ankom om morgenen 29. mars 1984. Da de ankom begynte arbeidere \xc3\xa5 laste opp lagets eiendelere, og i l\xc3\xb8pet av dagen kj\xc3\xb8rte varebilene til Indianapolis, og ingenting av organisasjonen Colts var igjen i Baltimore. Baltimore\'s Marching Band m\xc3\xa5tte ogs\xc3\xa5 f\xc3\xa5 med seg sitt utstyr og sine uniformer f\xc3\xb8r de ble sendt til Indianapolis._NEWLINE_Flyttingen f\xc3\xb8rte til juridisk tvist som bel avsluttet da representanter for byen Baltimore og Colts n\xc3\xa5dde enighet i mars 1986. I avtalen stod det at alle s\xc3\xb8ksm\xc3\xa5l som handlet om flyttingen ble skrinlagt, og Colts ble enige om \xc3\xa5 st\xc3\xb8tte et nytt NFL-lag i Baltimore.\n_START_SECTION_\n1984\xe2\x80\x931997: Problemer i Indianapolis\n_START_PARAGRAPH_\nDa Colts ankom Indianapolis ble det mottatt over 143 000 s\xc3\xb8knader om sesongbilletter i l\xc3\xb8pet av de f\xc3\xb8rste to ukene. Flyttingen til Indianapolis f\xc3\xb8rte derimot ikke til bedre resultater for Colts, som n\xc3\xa5dde sluttspillet en gang i l\xc3\xb8pet av sine f\xc3\xb8rste elleve sesonger i Indianapolis. I 1984-sesongen, lagets f\xc3\xb8rste i Indianapolis, gikk laget 4-12 og hadde den laveste offensive yardage i hele ligaen den sesongen. Laget fikk kombinert \xc3\xa5tte seiere i 1985 og 1986, samt en 0-13 start i 1986 som f\xc3\xb8rte til at hovedtrener Rod Dowhower fikk sparken og ble erstattet med Ron MEyer. Colts fikk derimot fremtidige Hall of Fame running back Eric Dickerson i et bytte i 1987, og klarte det \xc3\xa5ret \xc3\xa5 avslutte sesongen 9-6 med en divisjonstittel i AFC East og sitt f\xc3\xb8rste sluttspill i Indianapolis, hvor de tapte mot Cleveland Browns._NEWLINE_Etter 1987 n\xc3\xa5dde ikke laget sluttspillet syv sesonger p\xc3\xa5 rad. Problemene n\xc3\xa5dde toppen i 1991, da laget gikk 1-15, ett nederlag fra den f\xc3\xb8rste seierl\xc3\xb8se sesongen i ligaens historie etter at sesongen ble utvidet til 16 kamper. Sesongen resulterte i at hovedtrener Ron Meyer fikk sparken, og Ted Marchibroda returnerte til organisasjonen i 1992; han hadde tidligere v\xc3\xa6rt lagets hovedtrener mellom 1975 og 1979. Lagets problemer fortsatte under Marchibroda og Jim Irsay, Robert Irsays s\xc3\xb8nn og lagets general manager. I 1994 ansatte Robert Irsay Bill Tobin som lagets nye general manager._NEWLINE_Under Tobin draftet Colts running back Marshall Faulk med sitt pick i f\xc3\xb8rste runde (#2 totalt) i 1994 og plukket ogs\xc3\xa5 opp quarterback Jim Harbaugh. Colts begynte \xc3\xa5 se noe suksess med de nye spillerne, og n\xc3\xa5dde sluttspillet i 1995 og 1996. Laget vant sin f\xc3\xb8rste sluttspillkamp i 1995 og gikk videre til AFC Championship hvor de m\xc3\xb8tte Pittsburgh Steelers, og nesten n\xc3\xa5dde Super Bowl XXX._NEWLINE_Marchibroda pensjonerte seg etter 1995-sesongen og ble erstattet av Lindy Infante i 1996. Etter \xc3\xa5 ha n\xc3\xa5dd sluttspillet to \xc3\xa5r p\xc3\xa5 rad gikk Colts 3-13 i 1997. I tillegg til den skuffende sesongen d\xc3\xb8de Robert Irsay, lagets eier og mannen som flyttet laget til Indianapolis, i januar 1997 etter flere \xc3\xa5r med d\xc3\xa5rlig helse. Jim Irsay, Robert Irsay sin s\xc3\xb8nn, tok over rollen som eier etter farens d\xc3\xb8d og begynte \xc3\xa5 gj\xc3\xb8re endringer i organisasjonen. Irsay erstattet general manager Tobin med Bill Polian i 1997.\n_START_SECTION_\n1998\xe2\x80\x932011: Peyton Manning-perioden\n_START_PARAGRAPH_\nJim Irsay begynte \xc3\xa5 gj\xc3\xb8re endringer med Colts ett \xc3\xa5r etter at han overtok etter faren sin, da han sparket hovedtrener Lindy Infante og ansatte Bill Polian som general manager. Polian ansatte Jim Mora som lagets neste hovedtrener, og draftet quarterback Peyton Manning fra Tennessee Volunteers, s\xc3\xb8nn av legenden Archie Manning fra New Orleans Saints, med draft pick #1 i 1998._NEWLINE_Laget, under Manning, slet i 1998 hvor de bare vant tre kamper; Manning kastet 28 interceptions, det h\xc3\xb8yeste i ligaen. Manning hadde allikevel 3 739 passing yards og 26 touchdown passes, og ble utvalgt til \xc3\xa5rets NFL All-Rookie First Team. Colts begynte \xc3\xa5 forbedre seg mot slutten av 1998-sesongen, og fortsatte \xc3\xa5 vokse i 1999. Indianapolis draftet Edgerrin James i 1999 og forsterket spillerstallen videre inn i den neste sesongen. Colts gikk 13-3 i 1999 og avsluttet sesongen p\xc3\xa5 f\xc3\xb8rsteplass i AFC East, lagets f\xc3\xb8rste divisjonstittel siden 1987. Indianapolis tapte mot Tennessee Titans i divisjonssluttspillet, som gikk videre til \xc3\xa5 vinne AFC Championship._NEWLINE_Laget i 2000 og 2001 hade betydelig mindre suksess enn 1999-laget, og etter at laget gikk 6-10 i 2001 \xc3\xb8kte presset p\xc3\xa5 lagets administrasjon og trenere. Head coach Jim Mora fikk sparken p\xc3\xa5 slutten av sesongen og ble erstattet med tidligere hovedtrener for Tampa Bay Buccaneers Tony Dungy. Allerede neste \xc3\xa5r, i 2002, kom Colts tilbake og avsluttet sesongen 10-6. Laget n\xc3\xa5dde sluttspillet i 2003 og 2004 etter \xc3\xa5 ha g\xc3\xa5tt 12-4 begge \xc3\xa5r og vunnet AFC South-tittelen. Colts tapte mot New England Patriots og Tom Brady i AFC Championship Game i 2003 og igjen i divisjonssluttspillet i 2004, som startet en rivalisering mellom de to lagene og deres quarterbacks, Manning og Brady. Etter to nederlag i sluttspillet p\xc3\xa5 rad mo Patriots begynte Colts 2005-sesongen med 13 seiere p\xc3\xa5 rad, inkludert en seier mot Patriots, lagets f\xc3\xb8rste seier mot New England med Manning som quarterback. I l\xc3\xb8pet av sesongen slo Manning og Marvin Harrison NFL-rekorden for touchdowns av en quarterback og receiver-duo. Indianapolis avsluttet 2005-sesongen 14-2, som var det beste resultatet i ligaen det \xc3\xa5ret og det beste resultatet i en 16-kampers sesong for franchisen, men tapte mot Pittsburgh Steelers i divisjonsrunden av sluttspillet._NEWLINE_Indianapolis gikk inn i 2006-sesongen med en spillerstall full av veteraner, og plukket opp running back Joseph Addai i NFL Draft i 2006. Colts begynte igjen sesongen ubeseiret over ni kamper, med det f\xc3\xb8rste nederlaget mot Dallas Cowboys. Laget avsluttet sesongen 12-4 og gikk inn i sluttspillet for femte \xc3\xa5r p\xc3\xa5 rad, denne gangen som tredje seed i AFC. Colts vant sine f\xc3\xb8rste to kamper i sluttspillet mot Kansas City Chiefs og Baltimore Ravens, og n\xc3\xa5dde AFC Championship for f\xc3\xb8rste gang siden sluttspillet i 2003, hvor de m\xc3\xb8tte rivalene New England Patriots. I en kamp som har blitt en klassiker, kom Colts tilbake etter \xc3\xa5 ha ligget bak 21-3 i f\xc3\xb8rste halvdel til \xc3\xa5 vinne kampen 38-34, og n\xc3\xa5dde Super Bowl XLI, franchisens f\xc3\xb8rste Super Bowl siden 1970, og sin f\xc3\xb8rste i Indianapolis. Colts slo Chicago Bears 29-17 og vant dermed Manning, Polian, Irsay, Dungy og byen Indianapolis sin f\xc3\xb8rste Super Bowl-tittel._NEWLINE_Etter Super Bowl-seieren gikk Colts 13-3 i 2007; de tapte mot San Diego Chargers i divisjonssluttspillet i det som skulle bli lagets siste kamp i RCA Dome f\xc3\xb8r de flyttet til Lucas Oil Stadium i 2008. Manning var p\xc3\xa5 reservelistene etter en operasjon ved begynnelsen av 2008-sesongen. Colts begynte sesongen 3-4, men vant s\xc3\xa5 ni kamper p\xc3\xa5 rad og avsluttet sesongen 12-4, som fikk dem en sluttspillplass som et Wild Card-lag, hvor de tapte mot Chargers. Etter sesongen annonserte Tony Dungy at an skulle pensjonere seg etter syv sesonge som hovedtrener, med et totalresultat p\xc3\xa5 92-33._NEWLINE_Jim Caldwell ble ansatt som lagets nye hovedtrener etter Dungy, og ledet laget i 2009-sesongen. Colts gikk 14-0 i begynnelsen av sesongen, men avsluttet sesongen 14-2 etter \xc3\xa5 ha spilt med reservespillere i de to siste kampene. For andre gang med Manning som quarterback gikk Colts inn i sluttspillet med det beste resultatet i hele AFC. Laget vant mot Baltimore Ravens og New York Jets for \xc3\xa5 n\xc3\xa5 Super Bowl XLIV mot New Orleans Saints, men tapte i finalekampen, 31-17._NEWLINE_Ved slutten av 2009-sesongen hadde Colts avsluttet det f\xc3\xb8rste ti\xc3\xa5ret i 2000-tallet (2000-2009) med flest seiere i seriespill (115) og den h\xc3\xb8yeste vinnprosenten (.719) av noen andre lag i NFL i samme periode._NEWLINE_I 2010 avsluttet sesongen 10-6, den f\xc3\xb8rste sesongen siden 2002 hvor laget ikke hadde minst 12 seiere i en sesong, og tapte mot New York Jets i Wild Card-runden av sluttspillet. Nederlaget mot Jets var Peyton Mannings siste kamp p\xc3\xa5 Indianapolis Colts._NEWLINE_Etter \xc3\xa5 ha g\xc3\xa5tt glipp av sesongoppkj\xc3\xb8ringskampene ble Manning satt p\xc3\xa5 sidelinjen etter en operasjon for Colts sin \xc3\xa5pningskamp i Houston, og deretter for hele 2011-sesongen. Veteranen Kerry Collins tok over som lagets startende quarterback etter at Colts hadde uttrykt misn\xc3\xb8ye med reservene Curtis Painter og Dan Orlovsky. Colts tapte allikevel sine f\xc3\xb8rste 13 kamper, og avsluttet sesongen 2-14, som gav dem first pick i NFL Draft i 2012. Like etter sesongen ble lagets president Bill Polian sparket, etter 14 \xc3\xa5r med laget. Den 8. mars 2012 annonserte Jim Irsay at Manning hadde blitt frigitt etter 13 \xc3\xa5r med laget.\n_START_SECTION_\n2012\xe2\x80\x932019: Andrew Luck-\xc3\xa6raen\n_START_PARAGRAPH_\nUnder offseason i 2012 ansatte eier Jim Irsay Ryan Grigson som lagets nye General Manager. Grigson ansatte Chuck Pagano som lagets nye hovedtrener like etter \xc3\xa5 ha sluppet Jim Caldwell. Colts begynte s\xc3\xa5 \xc3\xa5 frigi noen veteraner med h\xc3\xb8y l\xc3\xb8nn og som ofte ble skadet, inkludert Joseph Addai, Dallas Clark og Gary Brackett. Colts plukket opp quarterback Andre Luck fra Stanford Cardinal med sitt f\xc3\xb8rste draft pick (#1 totalt) i 2012, samt hans lagkamerat Coby Fleener i andre runde. Laget byttet ogs\xc3\xa5 til et 3-4-forsvar._NEWLINE_Med produktive sesonger fra Luck og receiver Reggie Wayne fullf\xc3\xb8rte Colts 2012-sesongen 11-5. Franchisen, laget og tilhengerne st\xc3\xb8ttet hovedtrener Chuck Pagano i hans kamp mot leukemi. Laget klarte \xc3\xa5 n\xc3\xa5 sluttspillet i 2012, klubbens 14. sluttspill siden 1995. Sesongen var over etter et tap mot Baltimore Ravens 24-9, som gikk videre til \xc3\xa5 vinne Super Bowl XLVII._NEWLINE_To uker inn i 2013-sesongen byttet Colts sitt pick i f\xc3\xb8rste runde i NFL Draft i 2014 til Cleveland Browns mot running back Trent Richardson. I uke 7 ledet Luck Colts til en seier (39-33) mot hans forgjenger, Peyton Manning og de da ubeseirede Broncos. Luck ledet Colts til sin 15. divisjonstittel den sesongen. I f\xc3\xb8rste runde av sluttspillet i 2013 ledet Luck Colts til en nervepirrende seier (45-44) mot Kansas City, hvor Colts scoret 35 poeng mot Chiefs sine 13 i andre halvdel av kampen, i det 2. st\xc3\xb8rste comebacket i NFL-sluttspillets historie._NEWLINE_I 2014-sesongen ledet Luck Colts til AFC Championships for f\xc3\xb8rste gang i sin karriere, i samme sesong som han slo Colts sin rekord for passing yards i en sesong, en rekord som Manning hadde holdt f\xc3\xb8r._NEWLINE_Grigson fikk sparken som general manager etter at laget gikk 8-8 i b\xc3\xa5de 2015 og 2016, og gikk glipp av sluttspillet to sesonger p\xc3\xa5 rad for f\xc3\xb8rste gang siden 1997-98. Da han fikk spraken var det bare 3 av hans 18 draft picks som fremdeles var p\xc3\xa5 laget. 30. januar 2017 ble Chris Ballard, tidligere Director of Football Operations for Kansas City Chiefs, ansatt som erstatning for Grigson._NEWLINE_Den 31. desember 2017, etter lagets siste kamp i sesongen med et sluttresultat p\xc3\xa5 4-12 skilte Colts vei med Pagano._NEWLINE_I de f\xc3\xb8lgende ukene og etter to intervjuer ble det rapportert at Colts skulle ansette Josh McDaniels, Offensive Coordinator for New England Patriots til \xc3\xa5 erstatte Pagano, s\xc3\xa5 snart McDaniels hadde fullendt sine forpliktelser med Patriots i Super Bowl LII. Den 8. februar 2018 annonserte Colts at McDaniels var lagets nye hovedtrener. Bare noen timer senere hadde McDaniels derimot ombestemt seg, og gikk tilbake til sin stilling hos Patriots._NEWLINE_11. februar 2018 annonserte Colts at Frank Reich, som da var Offensive Coordinator for Philadelphia Eagles var lagets nye hovedtrener._NEWLINE_Den 24. august 2019 informerte Luck organisasjonen om at han kom til \xc3\xa5 pensjonere seg fra NFL, etter \xc3\xa5 ikke ha deltatt under lagets treningsleir.\n_START_SECTION_\nLogoer og uniformer\n_START_PARAGRAPH_\nColts sine hjelmer i 1953 var hvite med en bl\xc3\xa5 stripe. I 1954-55 var de bl\xc3\xa5 med en hvit stripe og et par hestesko p\xc3\xa5 baksiden. I 1956 byttet fargene plass, hvit hjelm, bl\xc3\xa5 stripe og hestesko p\xc3\xa5 baksiden. I 1957 ble hesteskoene flytte til hvor de er n\xc3\xa5, en p\xc3\xa5 hver side av hjelmen. De bl\xc3\xa5 skjortene har hvite skulderstriper og de hvite skjortene har bl\xc3\xa5 skulderstriper. Laget bruker ogs\xc3\xa5 hvite bukser med bl\xc3\xa5 striper langs sidene._NEWLINE_Fra 1982 til 1986 brukte Colts gr\xc3\xa5 bukser med de bl\xc3\xa5 skjortene. De gr\xc3\xa5 buksene hadde en hestesko p\xc3\xa5 toppen av sidene, med spillernes nummer inni hesteskoen. Colts fortsatte \xc3\xa5 bruke hvite bukser med de hvite skjortene i den samme perioden, og i 1987 sluttet laget \xc3\xa5 bruke de gr\xc3\xa5 buksene._NEWLINE_Colts brukte bl\xc3\xa5 bukser med de hvite skjortene i de f\xc3\xb8rste tre kampene av 1995-sesongen, men gikk deretter tilbake til hvite bukser med b\xc3\xa5de de bl\xc3\xa5 og de hvite skjortene. Laget gjorde noen sm\xc3\xa5 endringer med uniformene f\xc3\xb8r starten av 2004-sesongen, inkludert \xc3\xa5 g\xc3\xa5 tilbake til de tradisjonelle gr\xc3\xa5 ansiktsmaskene istedenfor de bl\xc3\xa5, endret til en m\xc3\xb8rkere bl\xc3\xa5farge, samt \xc3\xa5 legge til to hvite striper p\xc3\xa5 sokkene. I 2006 ble stripene fjernet fra sokkene igjen._NEWLINE_I 2002 la Colts til et lite stripem\xc3\xb8nster p\xc3\xa5 skjortene, hvor stripene kun var p\xc3\xa5 toppen av skuldrene. Tidligere hadde stripene g\xc3\xa5tt videre under ermene p\xc3\xa5 skjortene. Dette ble gjort fordi Colts, i likhet med mange andre fotballag, hadde begynt \xc3\xa5 produsere strammere skjorter for \xc3\xa5 redusere holding-straffer, og redusere st\xc3\xb8rrelsen p\xc3\xa5 ermene. Selv om de hvite skjortene Minnesota Vikings brukte p\xc3\xa5 tiden hadde et lignende stripem\xc3\xb8nster, og fremdeles har det (New England Patriots sine throwback-uniformer som de brukte i Thanksgiving-kampen mot Detroit Lions i 2002 hadde likt m\xc3\xb8nster, men Patriots brukte senere de samme throwback-uniformene i 2009 med avkortede striper, som i 2010 ble deres offisielle tredje uniform), gjorde ikke Colts eller de fleste college-lagene de samme endringene p\xc3\xa5 m\xc3\xb8nsteret.\n_START_SECTION_\nLucas Oil Stadium\n_START_PARAGRAPH_\nEtter 24 \xc3\xa5r i RCA Dome flyttet Colts til sin nye hjemmebane i Lucas Oil Stadium h\xc3\xb8sten 2008. I desember 2004 ingikk Indianapolis og Jim Irsay en avtale om et nytt stadion til en verdi p\xc3\xa5 omtrent $1 milliard (inkludert oppgraderinger p\xc3\xa5 Indiana Convention Center). I en avtale verdt omtrent $122 millioner vant Lucas Oil navnerettighetene til stadionet i 20 \xc3\xa5r._NEWLINE_Lucas Oil Stadium har syv niv\xc3\xa5er med 63 000 sitteplasser for amerikansk fotball, som kan utvides til 70 000 eller mer for NCAA basketball, fotball og konserter. Den dekker 1\xc2\xa0800\xc2\xa0000 kvadratfot (170\xc2\xa0000\xc2\xa0m\xc2\xb2). Stadionet har et tak som kan trekkes inn, som gjorde det mulig for Colts \xc3\xa5 spille hjemmekamper utend\xc3\xb8rs for f\xc3\xb8rste gang siden de flyttet til Indianapolis. Banens underlag er FieldTurf, og ligger omtrent 25\xc2\xa0ft (7,6\xc2\xa0m) under bakkeniv\xc3\xa5. I tillegg til \xc3\xa5 v\xc3\xa6re st\xc3\xb8rre enn RCA Dome har Lucas Oil Stadium 58 permanente salgsboder, 90 portable salgsboder, 13 rulletrapper, 11 heiser, 800 toaletter, HD-skjermer fra Daktronics og monitorer, samt 142 luksussuiter. Stadionets tak tar i bruk teknologi utviklet av VAHLE, Inc. I tillegg til \xc3\xa5 v\xc3\xa6re Colts sin hjemmebane har stadionet avholdt NCAA Basketball-kamper for b\xc3\xa5de menn og kvinner, og er reserve for alle av NCAA sine Final Four-turneringer. Stadionet var vert for Super Bowl XLVI i 2011 og har en estimert \xc3\xb8konomisk verdi p\xc3\xa5 $286 millioner. Lucas Oil Stadium har ogs\xc3\xa5 vertet Drum Corps International World Championships siden 2009.\n_START_SECTION_\nDivisjonsrivaler\n_START_PARAGRAPH_\nDa Colts flyttet fra AFC East til AFC South etter at NFL omorganiserte divisjonene i 2002 har ikke Colts noen solide rivaliseringer med de andre tre lagene i divisjonen, Houston Texans, Jacksonville Jaguars og Tennessee Titans (tidligere Houston Oilers). De har dominert divisjonen i store deler av historien med quarterbackene Peyton Manning og Andrew Luck, men har i nyere \xc3\xa5r m\xc3\xb8tt motstand fra Texans.\n_START_SECTION_\nNew England Patriots\n_START_PARAGRAPH_\nRivaliseringen mellom Indianapolis Colts og New England Patriots er ett av ligaens nyeste. Det var quarterbackene Peyton Manning og Tom Brady som var hoveddrivkraften bak feiden. Patriots dominerte i begynnelsen av serien mellom lagene, da de slo Colts seks ganger p\xc3\xa5 rad inkludert i AFC Championship Game i 2003 og AFC Divisional game i 2004. Colts vant de neste tre kampene, to i seriespill og en i AFC Championship i 2006, sesongen da laget vant Super Bowl XLI. Den 4. november 2007 slo Patriots Colts 24-20; i den neste kampen, 2. november 2008, vant Colts 18-15 i en kamp som hindret Patriots i \xc3\xa5 n\xc3\xa5 sluttspillet; i 2009 vant Colts 35-34; i 2010 kom Colts tilbake til 31-28 etter \xc3\xa5 ha v\xc3\xa6rt bak 31-14 i fjerde kvarter, men endte opp med et nederlag etter at Manning kastet en interception mot slutten av kampen; dette var Mannings siste kamp mot Patriots som quarterback for Colts. Etter en d\xc3\xa5rlig sesong i 2011 hvor laget blant annet tapte 31-24 mot Patriots draftet Colts ANdrew Luck, og i november 2012 m\xc3\xb8ttes de to lagene igjen, da med identisk sesongstilling p\xc3\xa5 6-3; Patriotes kom tilbake fra \xc3\xa5 ligge under 14-7 til \xc3\xa5 vinne kampen 59-24. Rivaliseringen mellom de to lagene er noenlunde ironisk, da de to var divisjonsrivaler mellom 1970 og 2001, men det var f\xc3\xb8rst etter at Colts flyttet til AFC South at rivaliseringen vokste frem. Den 16. november 2014 spilte New England Patriots (7-2 i sesongen) mot Colts (6-3 i sesongen) p\xc3\xa5 bortebane i Lucas Oil Stadium. Etter fire touchdowns fra running back Jonas Gray vant Patriots 24-20. I AFC Championship Game i 2014 vant Patriots 45-7 mot Colts.\n_START_SECTION_\nTidlige rivaler\n_START_PARAGRAPH_\nI perioden 1953-66 spilte Colts i NFL Western Conference (ogs\xc3\xa5 kjent som en divisjon), men hadde ikke noen merkbare rivaliseringer med noen av de andre franchisene, da de var det \xc3\xb8stligste laget i divisjonen, og resten av lagene l\xc3\xa5 i Great Lakes-omr\xc3\xa5det, Green Bay Packs, Detroit Lions, Chicago Bears, og etter 1961, Minnesota Vikings, samt lagenes to lag p\xc3\xa5 vestkysten, San Francisco og Los Angeles. Det n\xc3\xa6rmeste laget var ashington Redskins, men de spilte i den andre divisjonen og var ikke s\xc3\xa6rlig kompetitive i perioden.\n_START_SECTION_\nNew York Giants\n_START_PARAGRAPH_\nI 1958 spilte Baltimore i sin f\xc3\xb8rste NFL Championship Game mot New York Giants, som var 10-3 i sesongen. Giants hadde kvalifisert seg for mesterskapskampen over Cleveland Browns i en tie-breaker. Baltimore hadde allerede tapt mot Giants i seriespill, men presterte allikevel \xc3\xa5 vinne kampen etter ekstraomganger. Colts gjentok det med en identisk sesongstilling da de slo Giants i NFL Championship Game i 1959. F\xc3\xb8r Colts vant tittelen to \xc3\xa5r p\xc3\xa5 rad hadde Giants v\xc3\xa6rt det sterkeste laget i NFL, og kom til \xc3\xa5 n\xc3\xa5 sluttspillet flere ganger i l\xc3\xb8pet av det neste ti\xc3\xa5ret, som inkluderte tre nederlag i ligamesterskapet p\xc3\xa5 rad. Situasjonen snudde seg p\xc3\xa5 slutten av ti\xc3\xa5ret, da Baltimore vant NFL-tittelen i 1968, mens New York presterte d\xc3\xa5rligere. I nyere \xc3\xa5r har Colts og Giants hatt to br\xc3\xb8dre som sine startende quarterbacks (henholdsvis Peyton og Eli Manning), som har f\xc3\xb8rt til at kamper mellom de to har blitt referer til som "Manning Bowl".\n_START_SECTION_\nNew York Jets\n_START_PARAGRAPH_\nSuper Bowl III gikk ned i idrettshistorien da American Football League-laget New York Jets vant 16-7 over et Colts som hadde overveldende odds i sin fav\xc3\xb8r. Da AFL og NFL ble sl\xc3\xa5tt sammen ble de to lagene plassert i samme divisjon, AFC East. De m\xc3\xb8ttes to ganger i \xc3\xa5ret (med unntak av i 1982 p\xc3\xa5 grunn av en spillerstreik) mellom 1970 og 2001; da Colts flyttet til AFC South eskalerte rivaliseringen mellom de to da de m\xc3\xb8ttes tre ganger i sluttspillet i l\xc3\xb8pet av de f\xc3\xb8rste ni sesongene; Jest knuste Colts 41-0 i Wild Card-runden av sluttspillet i 2002; Colts slo Jets 30-17 i AFC Championship Game i 2009; men Jets slo tilbake med en seier 17-16 i Wild Card-runden det neste \xc3\xa5ret, i Peyton Mannings siste kamp med Colts. Jets slo Colts 35-9 i Andrew Luck sin debutsesong i 2012; etter to nederlag p\xc3\xa5 rad ledet Luck Colts til en 45-10 seier mot Jets i 2016._NEWLINE_Joe Namath og Johnny Unitas dannet feidens utgangspunkt, men de to m\xc3\xb8ttes ikke i en full kamp f\xc3\xb8r 24. september 1972. Namath scoret seks touchdowns med 496 passing yards fordelt p\xc3\xa5 kun 28 fors\xc3\xb8k og 15 completions. Unitas kastet 376 yards og to touchdowns, men ble sacked seks ganger i en kamp hvor Jets vant 44-34.\n_START_SECTION_\nMiami Dolphins\n_START_PARAGRAPH_\nDa Baltimore gikk over til AFC etter sammensl\xc3\xa5ingen av AFL og NFL endte de opp i et nytt milj\xc3\xb8 med s\xc3\xa6rs lite til felles med sine divisjonsrivaler: New York Jets, Miami Dolphins, Buffalo Bills og Boston Patriots. Et punkt hvor Colts hadde noe til felles med Dolphins var derimot Miamis nye coach, Don Shula.o Shula hadde v\xc3\xa6rt Colts sin hovedtrener de siste syv sesongene f\xc3\xb8r sammensl\xc3\xa5ingen (1963-69), og skrev kontrakt med Joe Robbie etter sammensl\xc3\xa5ingen var fullendt; siden dette skjedde etter sammensl\xc3\xa5ingen var det et brudd p\xc3\xa5 NFLs regler mot "tampering" ("tukling"), og Dolphins m\xc3\xa5tte gi sitt draft pick i f\xc3\xb8rste runde til Colts._NEWLINE_Bak quarterbacken Earl Morrall var Baltimore den f\xc3\xb8rst NFL-franchisen som vant en divisjonstittel i AFC, hvor de slo Dolphins med \xc3\xa9n kamp og ledet divisjonen etter uke 3 av 1970-sesongen. De to franchisene m\xc3\xb8ttes ikke i sluttspillet da Miami tapte mot Oakland Raiders i f\xc3\xb8rste runde, mens Baltimore gikk videre og vant sin f\xc3\xb8rste Super Bowl-tittel._NEWLINE_I 1971 var det jevnt mellom de to lagene frem til siste uke i sesongen, hvor Miami vant sin f\xc3\xb8rste divisjonstittel med et sesongresultat p\xc3\xa5 10-3-1, sammenlignet med Baltimores 10-4 etter at Colts vant p\xc3\xa5 hjemmebane mot Dolphins i uke 13, men tapte sesongens siste kamp p\xc3\xa5 bortebane mot Boston. I sluttspillet gikk Baltimore videre til AFC Championship-kampen etter \xc3\xa5 ha sl\xc3\xa5tt Cleveland Browns 20-3, mens Miami knapt overlevde en kamp mot Kansas City Chiefs som gikk til dobbel ekstraomgang. Da Dolphins og Colts m\xc3\xb8ttes i AFC Championship-kampen var oddsen i Colts sin fav\xc3\xb8r, men det var Miami som kom seirende ut av m\xc3\xb8tet, 21-0, og gikk videre til Super Bowl VI hvor de tapte mot Dallas. I 1975 var Baltimore og Miami uavgjort 10-4 i sesongstilling, men Colts gikk videre til sluttspillet basert p\xc3\xa5 head-to-head. I 1977 var Baltimore for tredje \xc3\xa5r p\xc3\xa5 rad uavgjort for f\xc3\xb8rsteplass i divisjonen (i 1976 var de uavgjort med Boston Patriots), denne gangen med Miami, denne gangen gikk Colts videre fordi de hadde vunnet 9 av 12 conference-kamper, mens Miami hadde vunnet 8. I \xc3\xa5rene som fulgte ble rivaliseringen roet ned p\xc3\xa5 grunn av d\xc3\xa5rlige prestasjoner fra Colts; laget vant bare 117 kamper i de 21 sesongene mellom nederlaget i sluttspillet i 1977 mot Oakland Raiders og da det byttet mot Marshall Faulk i 1999; inkludert et sesongresultat p\xc3\xa5 0-8-1 i 1982-sesongen, som var forkortet p\xc3\xa5 grunn av en spillerstreik._NEWLINE_I 1995, etter at Colts hadde flyttet til Indianapolis, l\xc3\xa5 Colts og Miami igjen uavgjort, denne gangen 9-7 p\xc3\xa5 andre plass bak Buffalo, men det var nok en gang Colts som gikk videre til sluttspillet basert p\xc3\xa5 head-to-head. Sesongen etter havnet Colts p\xc3\xa5 en tredje plass, \xc3\xa9n seier over Miami (9-7), og kvalifiserte seg til sluttspillet som et Wild Card. M\xc3\xb8tene mellom Miami og Indianapolis i 1999 var dramatiske kamper mellom Dan Marino, som senere endte opp i Pro Football Hall of Fame, og den voksende stjernen Peyton Manning. Marino ledet Miami til et 25-poengs comeback i fjerde kvarter for en 34-31 seier for Dolphins i RCA Dome, og ledet laget igjen i et comeback i Joe Robbie Stadium samme sesong, hvor Miami klarte \xc3\xa5 utligne til 34-34 med 36 sekunder igjen p\xc3\xa5 klokken; Manning klarte derimot i kampens siste drive \xc3\xa5 sette opp for et 53-yard field goal, og kampen endte 37-34 i Colts sin fav\xc3\xb8r._NEWLINE_Den siste store kampen mellom lagene var i 2000, da Miami s\xc3\xa5 vidt slo Indianapolis for divisjonstittelen da de avsluttet sesongen 11-5. De to lagene m\xc3\xb8ttes i Wild Card-runden, hvor Dolphins vant 23-17 f\xc3\xb8r de tapte 27-0 mot Oakland Raiders (Colts hadde selv et bittert nederlag mot Raiders i uke 2 da Raiders kom tilbake fra \xc3\xa5 ligge 24-7 under til \xc3\xa5 vinne kampen 38-31). I 2002 flyttet Colts til den nye divisjonen AFC South; de to lagene m\xc3\xb8ttes i RCA Dome 15. september hvor Dolphins vant 21-13. Rivaliseringen har siden roet seg ned; de to lagene m\xc3\xb8ttes i en minneverdig Monday Night Football-kamp i 2009 da Colts, som bare hadde ballen i 15 minutter, slo Dolphins 27-23._NEWLINE_Rivaliseringen v\xc3\xa5knet til live igjen i NFL Draft i 2012, da begge lagene fikk nye quarterbacks, Ryan Tannehill for Dolphins og Luck for Colts. Lagene m\xc3\xb8ttes i 2012-sesongen, da Luck slo nykommerrekorden for pasningsyards i \xc3\xa9n kamp da Colts slo Dolphins 23-20, men Tannehill og Dolphins fikk hevn sesongen etter da de vant 24-20. Dette var det f\xc3\xb8rste av \xc3\xa5tte nederlag p\xc3\xa5 rad for Colts mot lag i AFC East, som endte i desember 2016 da Colts slo Jets 41-10.\n_START_SECTION_\nRadio og TV\n_START_PARAGRAPH_\nColts sin hovedstasjon p\xc3\xa5 radio etter at de flyttet fra Baltimore Colts i 1984 til 1998, og igjen etter 2007-sesongen, er WIBC 1070 AM (skiftet navn til WFNI 26. desember 2007); under den nye kontrakten sendes kamper ogs\xc3\xa5 samtidig p\xc3\xa5 WLHK 97.1 FM. Fra 1998 og ut 2006 var Colts sin hovedstasjon WFBQ 94.7 FM (med andre programmer p\xc3\xa5 WNDE 1260 AM). Bob Lamey var lagets hovedkommentator fra 1984 til 1991 og igjen fra 1995 til 2018. Tidligere offensive lineman for Colts, Will Wolford er ekspertkommentatoren. Ted Marchibroda, som var hovedtrener for Colts b\xc3\xa5de i Baltimore og Indianapolis, og som var ekspertkommentator fra 1999 til 2006, er n\xc3\xa5 en analyst p\xc3\xa5 Colts sitt program f\xc3\xb8r kamper. Mike Jansen er kommentator p\xc3\xa5 alle hjemmekamper, og har v\xc3\xa6rt det siden 1998-sesongen._NEWLINE_Frem til 2011 var det WTTV (kanal 4/29) som sendte lagets sesongoppkj\xc3\xb8ringskamper, f\xc3\xb8r WNDY-TV (kanal 23) begynte \xc3\xa5 sende dem som en del av en avtale med s\xc3\xb8sterstasjonen WISH-TV (kanal 8) for \xc3\xa5 bli lagets offisielle stasjon; WISH hadde sendte mesteparten av lagets kamper gjennom NFL on CBS siden 1998-sesongen. Indiana Hoosiers sin kommentator Don Fischer er hovedkommentatoren. Monday Night Football-kamper sendes vanligvis av ABC WRTV (kanal 6)._NEWLINE_Lagets rettigheter ble endret i 2014 da WTTVs eier Tribune Media kom til enighet med CBS for \xc3\xa5 bli nettverkets hovedkanal for Indianapolis fra 1. januar 2015, som etterlot WISH med rettighetene til The CW-sendinger. I avtalen skal begge Tribune Media-stasjonene, inkludert WXIN (kanal 59), sende mesteparten av lagets seriespillkamper fra og med 2015-sesongen (WXIN sender minst to hjemmekamper mot NFC-lag som del av en avtale med NFL on Fox, samt flexede s\xc3\xb8ndagskamper uavhengig av lagenes divisjoner), og lagets Wild Card-kamp mot Cincinnati Bengals 4. januar 2015 ble sendt p\xc3\xa5 WTTV istedenfor WISH. Per 2015-sesongen ble WTTV og WXIN lagets offisielle stasjoner, og sender lagets sesongoppkj\xc3\xb8ringskamper samt lagets egen programmering, og har reklameskilt langs fasaden til Lucas Oil Stadium.\n_START_SECTION_\nProtester under USA nasjonalsang\n_START_PARAGRAPH_\nF\xc3\xb8r den tredje kampen i 2017-sesongen, mot Cleveland Browns, knelte mer enn ti Colts-spillere p\xc3\xa5 ett kne istedenfor \xc3\xa5 f\xc3\xb8lge tradisjonen med \xc3\xa5 st\xc3\xa5 n\xc3\xa5r \xc2\xabThe Star-Spangled Banner\xc2\xbb spilles, mens tusener av tilhengere og andre buet og reagerte negativt p\xc3\xa5 sosiale medier. Dagen etterp\xc3\xa5 kommenterte hovedtrener Chuck Pagano at \xe2\x80\x9cI\xe2\x80\x99m proud of our players and their commitment and their compassion toward the game and the [horse] shoe and each community. We are a unified group,\xe2\x80\x9d  og tidligere hovedtrener Tony Dungy kommenterte "A group of our family got attacked, and called names ... and said they should be fired for what we feel is demonstrating our first amendment right"._NEWLINE_F\xc3\xb8r sesongens fjerde kamp i 2017, mot Seattle Seahawks, stod Colts under nasjonalsangen, men hele laget laget, inkludert quarterback Andrew Luck, lenket armene i protest, istedenfor \xc3\xa5 f\xc3\xb8lge tradisjonen med \xc3\xa5 holde h\xc3\xb8yreh\xc3\xa5nden over hjertet. Seertallene for denne NBC Sunday Night Football-kampen var fem prosent lavere enn kampen i samme sendetid uken f\xc3\xb8r._NEWLINE_F\xc3\xb8r den femte kampen i 2017, mot San Francisco 49ers, repeterte Colts handlingene fra forrige uke hvor de laget en lenke under nasjonalsangen. I tillegg til Colts sin protest knelte mer enn 20 av San Francisco sine spillere for nasjonalsangen. USAs visepresident og tidligere guvern\xc3\xb8r i Indiana, Mike Pence, var i publikum, men forlot stadion under protesten. Tilskuertallene for kampen var h\xc3\xb8ye da Colts skulle pensjonere tr\xc3\xb8yenummeret (#18) til Peyton Manning i halftime._NEWLINE_Under oppvarmingen i forkant av den sjette kampen i 2017-sesongen, en Monday Night Football-kamp mellom Colts og Tennessee Titans, brukte Colts-spillerne sorte T-skjorter med ordene "We will" p\xc3\xa5 forsiden og "Stand for equality, justice, unity, respect, dialogue, opportunity" p\xc3\xa5 baksiden for tredje uken p\xc3\xa5 rad. Colts-spillerne laget igjen en lenke med armene under nasjonalsangen.'